**XUSTIFICACIÓN: *Pementeiras***, é un proxecto pedagóxico teatral que ten como obxecto potenciar a igualdade a través do empoderamento feminino. A historia está contextualizada e inspirada no traballo das mulleres pementeiras de Herbón (Padrón – A Coruña) que desempeñan un papel fundamental no referente o traballo de produción e distribución deste produto, e aínda así, existe unha brecha na representación a nivel da valoración do seu traballo que, na maioría da veces, é un complemento do traballo do home, que soe ocupar a primeira fonte de ingresos do fogar. Durante a obra ponse en escena a situación das mulleres pementeiras, podéndose extrapolar o resto de mulleres da nosa xeografía galega que traballan en explotacións agrarias ou gandeiras similares (leite, queixo, hortalizas...), para axudarlles a recoñecer o seu labor e deste xeito conseguir que sexa máis valorado pola sociedade e o por elas mesmas.

A obra argumentase en tres ámbitos fundamentais que amosan esa falta de empoderamento.

- **Traballo:** Polo xeral, as mulleres que traballan na agricultura ou gandería o seu traballo soe ser pouco valorado, mentres que levan a cabo a maioría do traballo do fogar, coidado de familiares, fillos, fillas e demais membros da familia nuclear. En moitas casas as mulleres teñen que compartir os seus ingresos e contar aos seus maridos canto gañaron; mentres que na maioría das veces non se aplica o mesmo aos homes.

- **Ingresos:** As mulleres teñen influencia no control dos cartos xa que a labor de venta que fan nas prazas e mercados axúdalles a ter esta posición, pero na realidade son os homes os que o controlan cando hai que tomar a decisión de facer unha compra importante.

- **Toma de decisións:** Os homes tenden a dominar toma de decisións tanto no fogar como nas organizacións que se establecen nas aldeas.

Para rematar con estas trabas, propoñemos servinos da utilización de novas fórmulas organizativas e sostibles que se adapten ás especificidades territoriais e sociais e dinamicen o territorio rural. Así pois, pensamos que a creación de cooperativas agrarias e gandeiras, pola súa proximidade social e influenza económica nas zonas rurais amósanse como un modelo apto para ofrecer solucións eficaces neste senso.